Камкорчулук

Камкорчулук – жарандардын жеке жана мүлктүк укуктары менен мүдөөлөрүн коргоонун укуктук тариздеринин бири. Жарандык жана үйбүлө мыйзамдары менен жөнгө салынат. КР үйбүлө жана жарандык мыйзамдарына ылайык, К. 14 жаштан 18 жашка чейинки жашы жете электерге, ошондой эле спирт ичимдиктерин жана баңгизаттарын ашкере колдонуунун натыйжасында сот тарабынан жарамдуулугу чектелген жарандарга карата белгиленет. Камкорчулар К-гунда турган жарандар өзалдынча түзүүгө укуксуз бүтүмдөрдү түзүүгө макулдук беришет, аларга укуктарын жүзөгө ашырууга жана милдеттерин аткарууга көмөк көрсөтүшөт, ошондой эле аларды башка үчүнчү адамдардын кыянат аракеттеринен коргошот. К-та турган адамдардын жашаган жериндеги камкордук жана К. органдары камкорчулардын иш-аракеттерине көзөмөл кылууну ишке ашырышат
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты.  – Б.: 2005, ISBN 9967-428-14-7
Категория:Юридикалык аталгылар жана түшүнүктөр